Protokoll

Fra årsmøtet i Postpensjonistene Hedmark den 21. februar 2017 på Postterminalen Trehørningen.

Til stede:

Fra avdelingen: 42 medlemmer

Referent: Terje Flem

**SAKLISTE**

1. Åpning og konstituering
2. Valg av møteleder og sekretær
3. Årsberetning for 2016
4. Revidert regnskap for 2016
5. Innkomne forslag
6. Arbeidsplan 2017
7. Budsjett 2017
8. Valg

**SAK 1**

Johanne Lillevik ønsket 42 medlemmer velkommen til årsmøtet.

* Det fremkom ingen merknader hverken til saklisten eller måten årsmøtet var kunngjort på. Årsmøtet ble derfor konstatert lovlig satt.

I sin åpningstale berømmet Johanne medlemmene for sporty innstilling til foreningens arbeid, og for de gode oppmøtene til avdelingens aktiviteter. Hun understreket også den gode fremgangen hva antall medlemmer angår, og opplyste at vi pr. årsmøtedatoen har 292 medlemmer, mot 270 ved forrige årsmøte.

Årsmøtet minnet deretter medlemmer som har gått bort det siste året med ett minutts stillhet.

**SAK 2**

Fra styrets side ble Johanne Lillevik foreslått som møteleder og Terje Flem som referent. I tillegg ble Jan Erik Johansen og Per Sveen foreslått til å underskrive protokollen.

* Årsmøtet ga sin tilslutning til forslagene.

**SAK 3**

Årsberetningen var på forhånd utsendt til alle påmeldte deltakere. Det ble derfor lagt til grunn for gjennomgangen at alle hadde gjennomgått denne, og notert seg eventuelle spørsmål og/eller kommentarer på forhånd. Årsberetningen ble derfor ikke gjennomgått i detalj, men ved at møteleder viste til punkt for punkt, samt ga noen kommentarer til en del av punktene, bl.a. til oversikten over medlemmer i valgkomiteen, hvor Turid Sandvoll er oppført som medlem. Turid gikk imidlertid ut av valgkomiteen på forrige årsmøte, og ble da erstattet av Ingrid Høsøien. Videre påpekte Johanne 2 feil i punktet Frivilligsentralen/ pensjonisthjelpen, hvor Gunvor Ottersen er oppført som varamedlem i Frivilligsentralen, noe hun ikke har vært i inneværende årsmøteperiode. Videre er Anne Lise Michelsons navn feilskrevet i dette punktet.

I tillegg ble det opplyst at Møteplassen, Elverum, er en stiftelse som bl.a. våre medlemmer på Elverum benytter til sine kaffetreff. Postpensjonistene Hedmark er for øvrig andelseier med en liten andel.

På forespørsel orienterte Johanne også kort om betydningen av begrepet Velferdsteknologiambassadører, og at Gunnvor Ottersen, Liv Hodøl Thoresen og Håvard Henriksen har gjennomført opplæring innenfor området, samt at de er innkalt til følgingskurs 01. mars.

Årsmøtet ga videre uttrykk for tilfredshet med både aktiviteten i avdelingen og med vårt medlemsblad, Hedmarksposten.

Årsberetningen ble etter dette enstemmig godkjent.

**SAK 4**

Tore Moen gjennomgikk regnskapet med utfyllende kommentarer/noter for 2016.

* Regnskapet balanserer med et underskudd på 10.622 kroner, noe som blant annet skyldes kostnader knyttet til avdelingens 25 – års jubileum i 2016. Budsjettert underskudd var imidlertid på 32.200 kroner, og regnskapsresultatet er derfor vesentlig bedre enn budsjettert.
* På forespørsel opplyste Tore at ny kontoplan fra 2017 bl.a. vil vise beløp for grasrotandeler.
* Revisor har gitt sin tilslutning til regnskapet uten kommentarer.

Kasserer fikk positive tilbakemeldinger om godt utført arbeid.

Regnskapet ble deretter enstemmig godkjent

**SAK 5**

Det forelå ingen forslag til årsmøtet.

**SAK 6**

Hans Rustad gjennomgikk Arbeidsplanen punkt for punkt

* Årsmøtet ga sin tilslutning til at det jobbes etter den skisserte planen

**SAK 7**

Tore gjennomgikk budsjettforslaget punkt for punkt

Med unntak av 2016 har avdelingen gått med overskudd de siste årene. Det er imidlertid ikke slik at avdelingen skal gå med store overskudd, og i budsjettet for 2017 legges det derfor opp til et beskjedent overskudd på 1.308 kroner.

* På årsmøtet fremkom det et muntlig forslag om at avdelingen slutter med loddsalg, og erstatter tapte inntekter med høyere egenandeler på aktiviteter, inngangsbilletter el. Etter styrets oppfatning burde et slikt forslag vært levert skriftlig før årsmøtet, og forslaget ble derfor ikke realitetsbehandlet.
  + Styret noterer seg imidlertid forslaget, og vil komme tilbake til dette etter at det er behandlet i styret

Årsmøtet ga sin tilslutning til budsjettforslaget, forslaget ble deretter enstemmig godkjent.

**SAK 8**

Ole Ivar Pedersen refererte valgkomiteens forslag. Det fremkom ingen andre forslag til valgene enn valgkomiteens forslag. Til styret og utvalg ble derfor følgende valgt:

* Leder Johanne Lillevik gjenvalg 1 år
* Nestleder Hans Smevold Rustad ikke på valg 1år
* Sekretær Terje Flem gjenvalg 2 år
* Kasserer Tore Moen gjenvalg 2 år
* Styremedlem Anne Lise Nordbye ikke på valg 1 år
* Varamedlem Johan Olsen ny 1 år
* Varamedlem Sonja Vindvik ny 1 år
* Revisor Kjell Hovden gjenvalg 1 år
* Vararevisor Ole Ivar Pedersen gjenvalg 1 år
* Arrangementskomiteen, leder Gunvor Ottersen gjenvalg 1 år
* Arrangementskomiteen Svanhild Sandnes gjenvalg 1 år
* Arrangementskomiteen Jan Erik Johansen gjenvalg 1 år
* Arrangementskomiteen May – Lise Rebne ny 1 år
* Valgkomite, leder Ole Ivar Pedersen gjenvalg 1 år
* Valgkomite Ingrid Høsøien gjenvalg 1 år
* Valgkomite Gustav Cederberg gjenvalg 1 år

Valgkomiteens forslag ble enstemmig godkjent uten motkandidater.

I tillegg fortsetter Leif Håvard Henriksen som vår kontaktperson i Nord – Østerdal for en ny periode.

Liv Hodøl Thoresen fortsetter tilsvarende som vår kontaktperson i Elverum, samt i Møteplassen Elverum, hvor hun også er medlem av representantskapet for stiftelsen

Johanne Lillevik takket for tilliten på vegne av det nye styret, og ønsket spesielt nye medlemmer velkommen. Hun takket også andre som har verv for innsatsen, samt alle de fremmøtte medlemmene for et godt møte.

Johanne Lillevik overrakte blomster til Karen Mette Linderud og Ivar Kipperberg for lang og tro tjeneste i avdelingen. Geir Jordet som også gikk ut av styret var ikke til stede på årsmøtet.

Etter årsmøtet orienterte Gunvor Ottersen om årets sommertur til Stockholm, hvor vi pr. dato er 41 påmeldte. Påmeldingsfrist er imidlertid ikke før 12.april.

Avslutningsvis ble det servert karbonadesmørbrød, kake og kaffe i kantina.

Jan Erik Johansen Per Sveen